**Vladislav Jevgenjevitš Namestnikov** (ven. Владислав Евгеньевич Наместников; s. 22. marraskuuta 1992 Voskresensk, Venäjä) on venäläinen jääkiekkoilija, joka pelaa NHL-joukkue Winnipeg Jetsissä. Hän on pelipaikaltaan keskushyökkääjä. Namestnikovin vahvuuksiin kuuluu pelinrakentaminen ja kahden suunnan pelaaminen. Hänen heikkouksiinsa kuuluu heiveröisyys.

Namestnikovin isä Jevgeni Namestnikov, eno Vjatšeslav Kozlov sekä setä Ivan Novoseltsev ovat pelanneet kaikki NHL:ssä.

Ura
---

### Seuraura

Namestnikov syntyi Voskresenskissa, mutta muutti kahdeksan kuukauden ikäisenä Kanadaan Vancouveriin, kun hänen isänsä Jevgeni siirtyi pelaamaan Pohjois-Amerikkaan. Sittemmin perheen kiinteimmäksi kotipaikaksi muodostui Detroit, jossa hänen enonsa Vjatšeslav Kozlov pelasi tuolloin NHL:ää Red Wingsin riveissä. Namestnikov aloitti Detroitissa jääkiekon 4-vuotiaana. Hänen ollessa 8-vuotias Namestnikovin perhe muutti takaisin Voskresenskiin ja Namestnikov siirtyi pelaamaan Himik Voskresenskiin.

Namestnikov pelasi Himikin kakkosjoukkueessa ensimmäiset miesten pelinsä kaudella 2008–2009 Venäjän kolmanneksi korkeimmalla sarjatasolla Pervaja Ligassa. Seuraavalla kaudella 2009–2010 hän pelasi Himikissä maan toiseksi korkeimmalla sarjatasolla Vysšaja Ligassa, jossa 26 runkosarjaottelua toivat tehot 11+6=17. Kesällä 2010 OHL-joukkue London Knights varasi Namestnikovin 20. pelaajana CHL:n varaustilaisuudessa.

Kaudeksi 2010–2011 Namestnikov siirtyi London Knightsiin. Hän oli tehoilla 30+38=68 joukkueen paras maalintekijä sekä toiseksi paras pistemies Jared Knightin jälkeen. Kevään 2011 pudotuspeleissä Namestnikov sijoittui tehoilla 1+4=5 Knightsin sisäisessä pistepörssissä kolmanneksi Seth Griffithin ja Knightin jälkeen. Tampa Bay Lightning varasi hänet ensimmäisellä kierroksella 27. pelaajana NHL:ään kesällä 2011. Namestnikov oli varaustilaisuuden korkeimmalla numerolla sekä ainoa ensimmäisellä kierroksella varattu venäläispelaaja. Vuonna 2011 hänet varasi myös KHL-joukkue Torpedo Nižni Novgorod ensimmäisellä kierroksella 11. pelaajana. Namestnikov pelasi NHL-varauksensa jälkeen vielä kauden 2011–2012 Knightsissa, jonka paras syöttäjä ja toiseksi paras pistemies hän oli Seth Griffithin jälkeen. Namestnikov voitti kauden päätteeksi OHL:n mestaruuden.

Maaliskuussa 2012 Namestnikov teki kolmivuotisen tulokassopimuksen Tampa Bay Lightningin kanssa. Hän pelasi kauden 2012–2013 kokonaan AHL-joukkue Syracuse Crunchin vahvuudessa, jossa tulokaskausi toi 44 runkosarjaottelussa tehot 7+14=21 sekä 18 playoff-ottelussa tehot 2+5=7. Joukkue eteni Calder Cup -finaaleihin saakka, mutta mestaruus meni kuitenkin Grand Rapids Griffinsille otteluvoitoin 4–2. Namestnikov debytoi Lightningin NHL-joukkueessa kaudella 2013–2014. Hän pelasi ensimmäisen NHL-ottelunsa 7. helmikuuta 2014 Detroit Red Wingsia vastaan.

Siirtotakarajalla helmikuussa 2018 hän siirtyi New York Rangersiin vaihdossa Ryan McDonaghiin ja J. T. Milleriin 

Lokakuussa 2019 Namestnikov siirtyi Ottawa Senatorsiin vaihdossa Nick Ebertiin ja neljännen kierroksen varausvuoroon vuoden 2021 varaustilaisuudessa. Siirtotakarajalla helmikuussa 2020 Namestnikov siirtyi Colorado Avalancheen vaihdossa neljännen kierroksen varausvuoroon vuoden 2021 varaustilaisuudessa. Namestnikovin pelaajasopimus päättyi tuohon kauteen ja hän teki kesällä 2020 kaksivuotisen sopimuksen Detroit Red Wingsin kanssa.

Kauden 2021–2022 siirtotakarajalla Red Wings kauppasi Namestnikovin Dallas Starsiin vaihdossa vuoden 2024 varaustilaisuuden varausvuoroon.

Heinäkuussa 2022 Namestnikov palasi vapaana agenttina Lightningiin vuoden ja 2,5 miljoonan dollarin arvoisella sopimuksella.

Maaliskuussa 2023 Lightning kauppasi Namestnikovin San Jose Sharksiin vaihdossa Michael Eyssimontiin.

Namestnikov ehti olla San Josessa vain yhden päivän kun Sharks kauppasi hänet Winnipeg Jetsiin. San Jose sai 4. kierroksen varausvuoron vuoden 2025 varaustilaisuuteen.

### Maajoukkueura

Namestnikov pelasi alle 18-vuotiaiden MM-kilpailuissa vuonna 2010. Hän oli viidellä osumallaan Venäjän paras maalintekijä Jevgeni Kuznetsovin kanssa. Namestnikov pelasi myös World U-17 Hockey Challengessa vuonna 2009, jolloin hän oli tehoilla 8+2=10 Venäjän paras maalintekijä ja jakoi joukkueen sisäisen pistepörssin voiton Kuznetsovin kanssa. Namestnikov pelasi myös alle 19-vuotiaiden World Junior A Challengessa vuonna 2009 voittaen pronssia.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Himik Voskresensk | RUS-2 | 26 | 11 | 6 | 17 | 20 | – | – | – | – | – |
| 2010–2011 | London Knights | OHL | 68 | 30 | 38 | 68 | 49 | 6 | 1 | 4 | 5 | 6 |
| 2011–2012 | London Knights | OHL | 63 | 22 | 49 | 71 | 50 | 19 | 4 | 14 | 18 | 18 |
|  | London Knights | M-Cup | – | – | – | – | – | 4 | 2 | 0 | 2 | 4 |
| 2012–2013 | Syracuse Crunch | AHL | 44 | 7 | 14 | 21 | 32 | 18 | 2 | 5 | 7 | 10 |
| 2013–2014 | Syracuse Crunch | AHL | 56 | 19 | 29 | 48 | 40 | – | – | – | – | – |
|  | Tampa Bay Lightning | NHL | 4 | 0 | 0 | 0 | 4 | – | – | – | – | – |
| 2014–2015 | Tampa Bay Lightning | NHL | 43 | 9 | 7 | 16 | 13 | 12 | 0 | 1 | 1 | 4 |
|  | Syracuse Crunch | AHL | 34 | 14 | 21 | 35 | 12 | – | – | – | – | – |
| 2015–2016 | Tampa Bay Lightning | NHL | 80 | 14 | 21 | 35 | 45 | 17 | 1 | 2 | 3 | 0 |
| 2016–2017 | Tampa Bay Lightning | NHL | 74 | 10 | 18 | 28 | 31 | – | – | – | – | – |
| 2017–2018 | Tampa Bay Lightning | NHL | 62 | 20 | 24 | 44 | 35 | – | – | – | – | – |
|  | New York Rangers | NHL | 19 | 2 | 2 | 4 | 10 | – | – | – | – | – |
| 2018–2019 | New York Rangers | NHL | 78 | 11 | 20 | 31 | 44 | – | – | – | – | – |
| 2019–2020 | New York Rangers | NHL | 2 | 0 | 0 | 0 | 2 | – | – | – | – | – |
|  | Ottawa Senators | NHL | 54 | 13 | 12 | 25 | 35 | – | – | – | – | – |
|  | Colorado Avalanche | NHL | 9 | 4 | 2 | 6 | 8 | 12 | 4 | 1 | 5 | 4 |
| 2020–2021 | Detroit Red Wings | NHL | 53 | 8 | 9 | 17 | 24 | – | – | – | – | – |
| 2021–2022 | Detroit Red Wings | NHL | 60 | 13 | 12 | 25 | 34 | – | – | – | – | – |
|  | Dallas Stars | NHL | 15 | 3 | 2 | 5 | 11 | 7 | 1 | 1 | 2 | 16 |
| 2022–2023 | Tampa Bay Lightning | NHL | 57 | 6 | 9 | 15 | 19 | – | – | – | – | – |
|  | Winnipeg Jets | NHL | 20 | 2 | 8 | 10 | 16 | 5 | 0 | 2 | 2 | 2 |
| 10 kautta | yhteensä | NHL | 630 | 115 | 146 | 261 | 331 | 53 | 6 | 7 | 13 | 26 |
| 3 kautta | yhteensä | AHL | 134 | 40 | 64 | 104 | 84 | 18 | 2 | 5 | 7 | 10 |

Lähteet
-------

* Vladislav Namestnikov The Internet Hockey Databasessa (englanniksi)
* Vladislav Namestnikov *Elite Prospects*. Everysport Media Group AB.  (englanniksi)

### Viitteet

1. ↑  Player Bio – Vladislav Namestnikov (englanniksi)
2. 1 2 3 4 5  EliteProspects
3. ↑  Morris Dalla Costa: Knights rookie quiet but deadly  26.10.2010. London Free Press. Viitattu 27.7.2011. (englanniksi)
4. ↑  Morreale, Mike G.: Namestnikov blends Russian, North American styles  2.7.2011. National Hockey League. Viitattu 27.7.2011. (englanniksi)
5. ↑  HockeyDB
6. ↑  Lightning sign forward Vladislav Namestnikov  13.3.2012. Tampa Bay Lightning. Viitattu 30.5.2012. (englanniksi)
7. ↑  Masisak, Corey: Red Wings face Lightning in franchise's 6,000th game  7.2.2014. National Hockey League. Viitattu 24.5.2012. (englanniksi)
8. ↑
9. ↑
10. ↑
11. ↑  Namestnikov agrees to two-year contract with Red Wings *nhl.com*. Viitattu 25.6.2022. (englanniksi)
12. ↑  Stars acquire F Namestnikov from Red Wings for 4th-round pick *tsn.ca*. Viitattu 25.6.2022. (englanniksi)
13. ↑
14. ↑